Muhammad Inuwa Yahaya

Muhammad Inuwa Yahaya (a bi ní ọjọ kẹsán, oṣù kẹwa ọdún 1961) jẹ alabojuto ati olóṣèlú Naijiria. Òún ni Gomina ti a yan ni ìpínlẹ̀ Gombe nínú idibo gómìnà ọdún 2019 lábẹ́ ẹgbẹ́ All Progressive Congress (APC).

Ibẹ̀rẹ̀ ayé rẹ̀
Wọ́n bí Muhammad Inuwa Yahaya ní ọjọ́ kẹsànán oṣù kẹwàá ọdún 1961 ní agbègbè Jekadefari, ní ìpínlẹ̀ Gombe. Bàbá rẹ̀ tí orúkọ rẹ̀ ń jẹ́ Alhaji Yahaya Umaru, jẹ́ oníṣòwò.

Etò ẹ̀kọ́ rẹ̀
Yahaya lọ sílé-ẹ̀kọ́ alákọ́bẹ̀rẹ̀ ti Central nígbà tí ó lọ sí ilé-ẹ̀kọ́ girama ti Science Secondary School tí ó wà ní ìpínlẹ̀ Gombe. Ó kẹ́kọ̀ọ́ gboyè ìkíní nínú Ìmọ̀ ìṣirò owó ní ọdún 1983 nínú ilé-ẹ̀kọ́ fáfitì ti Ahmadu Bello University, Zaria 

Iṣẹ́ ìṣe rẹ̀
Yahaya ti ṣiṣẹ́ ní àwọn ilé-iṣẹ́ ìjọba ati aládàáni ní orílẹ̀-èdè Nàìjíríà. Ó kọ́kọ́ bẹ̀rẹ̀ iṣẹ́ pẹ̀lú ilé-iṣẹ́ ìjọba Ìpínlẹ̀ Bauchi tí orúkọ rẹ̀ ń jẹ́ Bauchi State Investment and Property Develpment Company tí ó sì jẹ́ ọ̀gá àgbà aṣèṣirò owó nílé ìṣẹ́ náà ní ọdún 1984 sí 1985. Bákan náà ni ó tún jẹ́ adarí àgbà fún ilé-iṣẹ́ A.Y.U Civil Engineering Company Ltd láàrín ọdún 1993 sí 1999. 

Ní ọdún 2003 ni Gómìnà Muhammed Danjuma Gòkè yàn án sípò kọmíṣánà fún ètò owó ìná  àti ìdàgbà-sókè ọrọ̀-ajé .

 Ẹgbẹ́ akóṣẹ́mọṣẹ́ tí ó wà 
Yahaya jẹ́ ìkan gbòógì nínú àwọn ẹgbẹ́ akọ́ṣẹ́mọṣẹ́ wọ̀nyí:

 Association of Nation Accountants of Nigeria (ANAN), 
 Nigeria Institute of Management (NIM) 
 Chartered Institution of Taxation of Nigeria (ACITN)

Ìṣe ìṣèlú rẹ̀
Yahaya dara pọ̀ mọ́ ìṣèlú ní ọdún 2003, tí ó sì díje sí ipò Gómìnà ní abẹ́ àsí ẹgbẹ́ ìṣèlú All Progressives Congress (APC) ní ọdún 2015 ní Ìpínlẹ̀ Gombe. Nígbà tí ó di ọjọ́ kíní oṣù Kẹwàá ọdún 2018, ó jáwé olúborí nínú ìdìbò abẹ́lé inú ẹgbẹ́ rẹ̀ pẹ́lú ìbò tí ó tó mọ́kàndínláàdọ́rún tí ó fi gbẹyẹ lọ́wọ́ akẹgbẹ́ rẹ̀ tí ó ń jẹ́ Muhammed Jibrin Barde  láti díje sípò Gómìnà ní ọdún 2018.   

Wọ́n kéde Yahaya gẹ́gẹ́ bí ẹni tó jáwé olúborí nínú ìdìbò sípò gómìnà ìpínlẹ̀ Gombe náà ní ọjọ́ kẹsàán oṣù kẹta ọdún 2019 lẹ́ni tó mókè pẹ̀lú iye ìbò tí ó tó 364,179 láti fi fẹ̀yìn alatako rẹ̀ Sẹnetọ Usman Bayero Nafada láti inú ẹgbẹ́ Peoples Democratic Party (PDP), tí ó ní ìbò 222,868.

Bákan náà ni Yahaya tún wọlé sípò gómìnà lẹ́ẹ̀kejì ní ọdún 2022 nígbà tí ó foju alátakò rẹ̀ gbolẹ̀ pẹ̀lù ìbò tí ó tó 342,821 láti inú ẹgbẹ́ ìṣèlú Peoples Democratic Party (PDP) , ìyẹn Muhammad Jibiri Barde tí ó ní iye ìbò 233,131. 
Ìkéde ìjáwé olúborí rẹ̀ yí ni ó wáyé láti ẹnu òṣìṣẹ́ Independent National Electoral Commission (INEC), Maimuna Waziri, tí ó sọ wípé ẹgbẹ́ APC borí pẹ̀lú ìbò tí ó tó 74,493 nínú ìdìbò náà.

Ayé rẹ̀
Gómìnà Yahaya fẹ́ ìyàwó méjì, ó sì bí ọmọ méje tí gbogbo wọn ń gbé ní ìpínlẹ̀  Gombe. Àkọ́bí rẹ̀ lọ́kùnrin náà ṣègbéyàwó ní ọdún 2022. 

 Oyè ìbílẹ̀ tí wọ́n fi jẹ 
Dan Majen Gombe

Matawallen Kaltungo

Ẹ lè wo
Gombe State
Àtòjọ àwọn Gómìnà ìpínlẹ̀ Gombe

Category:1961 births
Category:Living people
Category:Nigerian Muslims
Category:Governors of Gombe State
Category:People from Gombe State
Category:Ahmadu Bello University alumni
Category:All Progressives Congress politicians

Àwọn itọ́kasí